*Pázmány Péter Katolikus Egyetem Bölcsészet- és Társadalomtudományi Kar*

*Vitéz János Tanárképző Központ, Tanárképző Tanszék*

**Összefüggő egyéni iskolai gyakorlat felkészítő szeminárium 2.**

2017/2018. tanév, tavaszi félév

Kódszám: BONTP00300

Oktató neve: Dr. Pálvölgyi Ferenc

Heti óraszám: 2

Óra ideje és helye: hétfő 14.15–15.45, Ans. 007.

A tanegység célja:

A tanulási szokások, módszerek és eszközrendszer megismerésén, tanulmányozásán és alkalmazásán keresztül a tanárjelölt metodikai repertoárjának, problémaérzékenységének fejlesztése. A tanítás-tanulás folyamatában felmerülő nehézségek és problémák megoldását segítő stratégiák, módszerek és technikák megismerése és adaptív alkalmazása annak érdekében, hogy a pedagógus tanítványainak tanulási képességeit és a tanuláshoz szükséges részképességeket eredményesen fejleszthesse. A nevelés sajátos feladatainak megvalósításához kapcsolódó módszerek és eljárások megismerése és alkalmazása, továbbá a sajátos nevelési igényű gyermekek nevelési problémáihoz kapcsolódó feladatok megismerése, az alkalmazható módszerek és eszközök kipróbálása.

Módszer(ek): hallgatói kiselőadás, mikrotanítás, megbeszélés, vita.

A tárgy tematikája:

A hallgatók kiselőadások formájában összefoglalják az iskolai munkában nélkülözhetetlen nevelési, oktatási, pszichológiai és szociológiai ismereteiket. Megismerik a pedagógussá válás és szakmai fejlődés sztenderdjeit, az egyéni szakmai gyakorlat lefolyását, valamint a NAT fényében a köznevelés céljait és fejlesztési területeit. Mikrotanítás keretében fejlesztik tanítási készségeiket.

Oktatási napok: február 12., 19., 26., március 5., 12., 19., április (9.),16., 23., május 7., 14.

Követelmény:

A hallgatók az osztályzatot a kiselőadás és a tanítási feladat előkészítésére/kivitelezésére és reflektálására, valamint az órai feladatokban, s az őket követő megbeszélésekben való aktív részvételükre kapják.

Kötelező szakirodalom:

Bábosik István: *Neveléselmélet.* Osiris, Budapest, 2007.

Czike Bernadett (szerk.): *Bevezetés a pedagógiába.* Eötvös József Kiadó, Budapest, 1996.

Falus Iván: *Oktatáselmélet.* Tankönyvkiadó, Budapest, 2006.

Kormos József, Pálvölgyi Ferenc (szerk.): *A köznevelés céljai és fejlesztési területei: a Nemzeti alaptanterv szemléletének tükrében: Pedagógiai tanulmányok.* Budapest: PPKE BTK, 2015.

Kotschy Beáta (szerk.): *A pedagógussá válás és szakmai fejlődés sztenderdjei.* Eszterházy Károly Főiskola, Eger. 2011.

*Köznevelési törvény* (2011)

*Nemzeti alaptanterv* (2012)

Pálvölgyi Ferenc: *Az erkölcsi nevelés új perspektívái.* L’Harmattan, Budapest, 2014.